Seminarska naloga iz naravoslovja

**Plenilci**



[1. POVZETEK 3](#_Toc227230433)

[2. PREDSTAVNIKI 3](#_Toc227230434)

[2.1 VOLK 3](#_Toc227230435)

[2.2 LEV 4](#_Toc227230437)

[2.3 TIGER 4](#_Toc227230438)

[2.4 LISICA 5](#_Toc227230439)

[3. LASTNA MISEL 5](#_Toc227230440)

[4. VIRI 6](#_Toc227230441)

## 1. POVZETEK

Plenilci so vsi tisti organizmi, ki jedo druge organizme. Tudi mesojede rastline jedo druge organizme, ampak o plenilcih govorimo, ko omenjamo živali. Tudi rastlinojedi jedo druge organizme - rastline, vendar jih ne pojedo povsem, ampak samo njihove dele, ki se kasneje lahko obnovijo. Plenilec mora plen najti, uloviti, obvladati in ubiti, da ga pojé in prebavi.

## 2. PREDSTAVNIKI

## 2.1 VOLK

# ŽIVLJENJE

Volkovi živijo v tropih. Število volkov v tropih je različno. Pravila obnašanja so zelo jasno določena. Na čelu tropa je vodniški par, ki ostane skupaj vse življenje. Volk spada med plenilce, prehranjuje pa se predvsem z divjadjo v gozdovih, mrhovino. Včasih napada domače živali. Življenjska doba je od 12 do 16 let. Sporazumevajo se tudi z glasovi: javkanje, cviljenje, lajanje, tuljenje.

OPIS VOLKA

Je močna žival z dolgimi nogami. Odrasel volk tehta do 50 kilogramov, v dolžino meri do 1,5 m, v ramenih je visok do 80 cm, rep pa je dolg do 40 cm. Je nočna žival, ki lahko zelo vztrajno teče in premaga velike razdalje, v eni noči od 50 do 65 km. Ima zelo dobro razvita čutila: sluh, vonj.

ŽIVLJENJSKI PROSTOR

V Evropi živijo volkovi predvsem na gozdnatem območju. Najdemo jih tudi v arktični tundri, v močvirjih, stepi in polpuščavi. V Sloveniji je največ volkov na poraščenih območjih krasa.

RAZMNOŽEVANJE

Pari se pozimi. Spomladi samica skoti 5 –7 slepih in s kratko temno dlako poraslih mladičev. Skoti jih v brlogu, ki je podoben majhni podzemni jami. Mladiči spolno dozorijo z 22 meseci.

Glavni dve vrsti volka sta sivi volk in nekoliko manjši rdeči volk.

Volk je neposredni prednik psa.

## 2.2 LEV

Lev je med mačkami edina družbena vrsta in živi v skupinah,imenovanih krdela. Odrasel levji samec ima na glavi in vratu dolgo gosto grivo,kakšne

nima niti levinja niti nobena druga vrsta mačk. Lev ima kratko in zaobljeno glavo. S čutnimi brki si mačke pomagajo pri tipanju in zaznavanju okolice. Telo velikih mačk je mišičasto in gladko s širokim in močnim prsnim košem. Mačke hodijo po prstih in ne stopajo na cele podplate.

Z dolgim repom mačke lovijo ravnotežje med premagovanjem plena in pri

Skokih na plen. Mačke si z jezikom in šapami redno čistijo in negujejo svilnato mehki kožuh. Dlako,ki jo pri tem pogoltnejo,izbljuva pozneje v kroglastih kepah. Mačke tečejo in skačejo z neverjetno lahkotno in eleganco. To jim omogoča zelo prožna in gibljiva hrbtenica

ter močne in mišičaste zadnje noge. V dolgih skokih in s prožnim korakom lahko hitro premagajo precejšne razdalje. Velike mačke niso vzdržljivi tekači na dolge proge-njihovo telo je ustvarjeno za skakanje in hiter tek na kratke proge. Pri plezanju po drevju,skakanju in teku si z repom pomagajo loviti ravnotežje. Vse mačke so dobre plavalke,vendar pa nekatere vrste ne marajo vode in plavajo le v večji nevarnosti. Druge,na primer tiger in jaguarji,pa živijo ob vodah in pogosto tudi lovijo v vodi.

## 2.3 TIGER

Tiger je največji in verjetno tudi najnapadalnejši član mačje družine. Na voljo more imeti širno območje, da nalovi dovolj hrane za preživetje. Zaradi tega pogosto prihaja v stik z ljudmi. Danes živi v divjini manj kot 5000 tigrov.

Tigri živijo v težko prehodnih gozdovih Azije, kjer so po navadi dobro skriti. Za razliko od večine drugih mačk imajo radi vodo in veliko plavajo ali pa se v vodi samo hladijo. Lov na tigre ima dolgo zgodovino. Včasih so za to uporabljali slone , ker je bil lovec na njem sorazmerno varen, pa še dober razgled je imel.

Poznamo osem podvrst tigrov in prav vsem grozi izumrtje. Med seboj se razlikujejo po velikosti in barvi kožuha. Najredkejša je bela barva kožuha. V živalskih vrtovih so zredili več kot 100 belih tigrov. Nekoč so opazili celo tigra brez prog. Največji in najredkejši je sibirski tiger, ki tehta do 385 kg. Skoči lahko 12 metrov daleč, kar je štirikrat dlje, kot meri njegov trup.

## 2.4 LISICA

Navádna lisíca ali rdéča lisíca je zelo prilagodljiva žival, saj naseljuje različne življenjske prostore. Naseljuje predele Evrope, Severne Amerike, Severne Afrike in večjega dela Azije. Navadna lisica ima okrog 50 podvrst, s številnimi barvnimi različicami kožuha.

Ima podolgovato vitko telo, na glavi pa zelo gibljiva šilasta uhlja in ozek koničast smrček z redkimi dolgimi dlakami. Rep je dolg in košat, na koncu bel. Kožuh je rdeče-rjave [barve, vrat in trebuh sta bela, spodnji del nog in konca uhljev pa temni. Telo je dolgo od 60 do 90 cm, rep od 35 do 50 cm; odrasli samci tehtajo do 10 kg. Živi v gozdnih predelih, redko v gorah. Zelo pogosto se zadržuje v bližini človeških naselij, tudi ob velikih mestih. Je zelo spretna in hitra. Okrog hodi v glavnem ponoči in lovi plen, išče odpadke in mrhovino. Hrani se z vsem, kar lahko ulovi, od majhnih sesalcev, žuželk, plazilcev, ptic, mrhovine, jagod ... Živi posamezno, redkeje v manjši skupini, in sicer v tleh v brlogu, do katerega izkoplje več izhodov. Pari se enkrat do dvakrat letno, navado pozimi. Brejost traja 52 dni, spomladi skoti od 4 do 8 mladičev (največ 12), ki se osamosvojijo po približno štirih mesecih. Lisjak pomaga pri vzreji.

Lisica je sicer glavni prenašalec silvatične stekline, a je v gozdu zelo koristna, saj odstranjuje bolne in poginule živali. Živi kot samotar v rovu, lisičini, ki si ga sama izkoplje.

Čeprav jo preganjajo, je zaradi prilagodljivosti pogosta.

## 3. LASTNA MISEL

Plenilci so živali, ne glede na vrsto, vsi napadajo in se prehranjujejo z drugimi vrstami živalmi. Plenilci imajo dobro prilagojene čute pri gibanju, zaznavanju vonja, dober sluh in vid, zato nimajo težav ko lovijo plen.

## 4. VIRI

-internet

-knjiga o živalih